Source: http://ec.europa.eu/civiljustice/maintenance_claim/maintenance_claim_ita_mt.htm
Timestamp: 2017-03-26 00:10:54+00:00
Document Index: 2147462

Matched Legal Cases: ['qorti ', 'qorti ', 'qorti ', 'qorti ', 'qorti\n', 'qorti ', 'qorti ']

Kummissjoni Ewropea - Network gudizzjarju ewropew - Talbiet ta’manteniment - Italja
L-aħħar aġġornament: 27-07-2006
Talbiet ta’manteniment - ItaljaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Xi jkopru t-termini “alimenti” u “obbligazione alimentare” skond id-dritt Taljan? 2.
Sa liema età għandhom il-benefiċċju li jitolbu l-manteniment it-tfal? 3.
F’liema każijiet japplika d-dritt Taljan? 4.
Fejn ma japplikax id-dritt Taljan, xi dritt japplikaw il-qrati ta’ l-Italja? X’jiġri jekk kemm il-parti li titlob il-manteniment kif ukoll id-debitur jinsabu fit-territorju ta’ l-Italja? 5.
It-talba għall-manteniment trid issir lil organizzazzjoni speċifika, dipartiment tal-gvern (ċentrali jew lokali) jew qorti? 6.
Tista’ tagħmel talba f’isem xi ħadd jiġi minnek, qarib jew tfal taħt l-età? 7.
Jekk min jagħmel it-talba ikollu l-ħsiebli jiftaħ kawża, kif ikun jaf liema qorti għandha ġurisdizzjoni? 8.
Min jagħmel it-talba jrid jinqeda b’persuna intermedjarja bies jiftaħ kawża (eż. avukat, speċifika, dipartiment tal-gvern (ċentrali jew lokali) eċċ.)? Jekk le, liema proċeduri għandu jsegwi? 9.
Min jagħmel it-talba jidħol f’xi spejjeż biex jiftaħ il-kawża? Jekk iva, kemm għandi nistnna li jitilgħu? Jekk il-mezzi finanzjarji ta’ min jagħmel it-talba ma jkunux jippermettu, jista’ dan iġib għajnuna legali biex ikopri l-ispejjeż tal-proċedura? 10.
X’tip ta’ manteniment nistenna li tagħtini l-qorti? Jekk tingħatali għajnuna, kif tiġi kkalkulata? Tista’ d-deċiżjoni tal-qorti tiġi riveduta fid-dawl tal-bidliet fl-għoli tal-ħajja jew taċ-ċirkustanzi tal-familja? 11.
Kif u lil min jitħallas il-manteniment? 12.
Jekk id-debitur ma jħallasx minn jeddu, x’azzjoni tista’ tittieħed biex jiġi mġiegħel iħallas? 13.
Hemm xi organizzazzjoni jew dipartiment tal-gvern (ċentrali jew lokali) li jista’ jgħini nirkupra l-manteniment? 14.
Jistgħu dawn jieħdu post id-debitur u jħallsu l-manteniment jew parti mill-manteniment huma stess minfloku? X’jiġri jekk min jagħmel it-talba jinsab fl-Italja u l-persuna li għandha tipprovdi l-manteniment tgħix f’pajjiż ieħor? 15.
Jista’ min jagħmel it-talba jitlob assistenza mingħand organizzazzjoni jew dipartiment tal-gvern (ċentrali jew lokali)? 16.
Jekk iva, kif jistgħu jiġu kkuntattjati dawn l-organizzjoni jew dipartiment tal-gvern (ċentrali jew lokali)? 17.
X’tip ta’ assistenza jista’ jirċievi mingħand dawn l-organizzazzjoni jew dipartiment tal-gvern (ċentrali jew lokali) min jagħmel it-talba? X’jiġri jekk min jagħmel it-talba jinsab fl-Italja u l-persuna li għandha tipprovdi l-manteniment tinsab f’pajjiż ieħor? 18.
Jista’ min jagħmel it-talba jindirizza t-talba direttament lil organizzazzjoni jew dipartiment tal-gvern (ċentrali jew lokali) fl-Italja? 19.
Jekk iva, kif jistgħu jiġu kkuntattjati dawn l-organizzjoni jew dipartiment tal-gvern (ċentrali jew lokali)? 20.
X’tip ta’ assistenza jista’ jirċievi mingħand dawn l-organizzjoni jew dipartiment tal-gvern (ċentrali jew lokali) min jagħmel it-talba? 1. Xi jkopru t-termini “alimenti” u “obbligazione alimentare” skond id-dritt Taljan?
Id-dritt Taljan jiddefinixxi
“alimenti” bħala l-provvediment infurzat bil-liġi ta’ assistenza materjali
lil persuna jew persuni fi bżonn finanzjarju, anki jekk ikunu f’din
is-sitwazzjoni bi ħtija tagħhom (L-artikolu 433 et seq. tal-Kodiċi Ċivili).
Id-dmir li jiġi provdut il-manteniment
fid-dmirijiet tas-solidarjetà tal-familja, minkejja l-fatt li
r-responsabbiltajiet tal-manteniment mill-familja qed isiru dejjem inqas
importanti hekk kif jibda jsaltan il-kunċett ta’ soċjetà koeżiva li għandha
tindirizza hija stess il-ħtiġijiet materjali.
Dawk responsabbli biex
jipprovdu l-manteniment huma stipulati fl-ordni ta’ hawn taħt: il-parti fiż-żwieġ, f’każijiet fejn m’hemm l-ebda dmir li jiġi
provdut “mantenimento”, jiġifieri l-miżżewġin isseparati li jkollhom
ħtija u l-miżżewġin li jkunu rċevew il-flus mogħtija fil-ftehim
tad-divorzju; l-ulied, inklużi dawk adottati, jew fin-nuqqas, il-qraba diretti fil-linja
tad-dixxendenza; il-ġenituri, jew fin-nuqqas, il-qraba diretti fil-linja ta’
l-axxendenza; il-ġenituri adottivi; il-ħtien u l-ħtiniet;
il-kunjati; l-aħwa fardsieq;
L-eqreb mill-qraba skond il-gradi ta’ hawn fuq ikun/tkun
responsabbli jipprovdu l-manteniment; jekk ikun hemm aktar minn persuna
waħda fl-istess grad, ir-responsabbiltà tinqasam bejniethom skond il-qagħdiet
finanzjarji tagħhom.
Każijiet oħra:
dawk li jirċievi l-manteniment irid jipprovdu l-manteniment għalihom
infushom qabel jirċievu l-manteniment minn kwalukwa persuni oħra
responsabbli;
fejn ma jkun responsabbli ħadd iktar, il-manteniment irid jiġi
provdut ukoll mill-parti responsabbli għall-annullament taż-żwieġ
lill-parti li ma jkollhiex ħtija;
il-manteniment irid jiġi provdut ukoll mill-ġenituri lill-ulied
mhux rikonoxxuti li ma jkunux iktar għadhom minorenni u jkunu fil-bżonn.
Ir-rekwiżiti biex jiġi
provdut il-manteniment:
dawk li jirċevuh iridu jkunu fil-bżonn, inkapaċi sa ċertu punt jew
għal kollox, li jmantnu lilhom infushom; kif ukoll għandu jkun hemm konsangwinità (jew rabta ta’ gratitudni
f’każijiet ta’ għotjiet gratwiti) bejn iż-żewġ partijiet, min jipprovdi
għandu jkollu mezzi biżżejjed biex jipprovdi l-manteniment.
L-iskema ta’talbiet
tal-manteniment:
it-trasferimenti,
ir-rinunzji, il-kumpens u l-appelli quddiem l-arbitri huma kollha
projbiti;
tal-manteniment ma jistax jinċaħad;
tal-manteniment la jistgħu jinqabdu u lanqas ma tista’ ssir ridirezzjoni
tagħhom; l-ammont meħtieġ għas-sostenn tal-parti debtriċi u l-familja
tagħha jiġi eskluż mill-assi tal-falliment;
la min jipprovdi u lanqas min jirċievi l-manteniment ma jista’
jgħaddi dan id-dmir tal-manteniment lis-suċċessuri tiegħu.
Xi jkopru t-termini “alimenti” u
“obbligazione alimentare” skond id-dritt Taljan?
Id-dmir li għandhom
il-miżżewġin u l-ġenituri li jipprovdu l-manteniment lill-parti l-oħra u lil
uliedhom rispettivament huwa l-iktar att importanti tas-solidarjetà
tal-familja fil-familja.
B’kuntrast ma’
l-“alimenti”, l-“obbligazione di mantenimento” tirrifletti r-relazzjonijiet
normali mal-familja nukleari; m’hemm l-ebda suppożizzjoni ta’ ħtieġa
materjali (jiġifieri l-inkapaċità li persuna tipprovdi għall-ħtiġijiet vitali
bażiċi) u l-obbligi għandhom jiġu mwettqa irrispettivament minn kwalunkwa
formalitajiet jew talbiet, għajr is-sperazzjoni legali. Fil-każijet
tas-separazzjoni legali:
iż-żewġ ġenituri huma responsabbli jipprovdu l-manteniment għal
uliedhom, irrispettivament minn min ikollu l-kustodja tagħhom; f’separazzjonijiet li ma jkunux jinvolvu l-ħtija ta’ xi ħadd
mill-partijiet, il-parti li ma jkollhiex dħul biżżejjed u li tkun f’qagħda finanzjarja agħar minn tal-parti l-oħra tista’ titlob
ħlasijiet tal-manteniment mill-parti l-oħra li jippermettulha żżomm
il-livell tal-ħajja li kellha qabel is-separrazzjoni.
Il-parti li jkollha l-ħtija
fis-separazzjoni tista’ biss tirċievi l-manteniment jek tkun fil-bżonn;
Fil-każijiet tad-divorzju:
uliedhom, skond l-istess regoli japplikaw fil-każijiet tas-separazzjoni;
il-partijiet fid-divorzju huma intitolati għall-manteniment jekk ma
jkollhomx iktar dħul biżżejjed biex iżommu l-livell ta’ l-għajxien li
kellhom qabel is-separazzjoni u jkunu f’qagħda agħar minn tal-parti
l-oħra fid-divorzju. 2. Sa liema età għandhom il-benefiċċju li jitolbu l-manteniment it-tfal?
Id-dmir li jkun provdut
il-manteniment għat-tfal huwa wieħed li jibqa’ għaddej, billi l-ġenituri
jridu jissuktaw jipprovdu l-manteniment kemm għal uliedhom minorenni u, kif
ukoll sa meta t-tfal isiru indipendenti mil-lat ekonomiku, lit-tfal li ma
jkunux iktar għadhom minorenni. Dawn ta’
l-aħħar huma intitolati għall-manteniment jekk ikunu jinsabu fil-bżonn.
3. F’liema każijiet japplika d-dritt Taljan?
L-Artikolu 45 ta’ l-Att
Nru 218 ta’ l-1995 jistipula li l-obbligi tal-manteniment mill-familja
huma rregolati bil-Konvenzjoni ta’ l-Aja tat-2 ta’ Ottubru 1973, li
daħlet fis-seħħ fl-Italja permezz ta’ l-Att Nru 745 ta’ l-24 ta’ Ottubru 1980;
ir-rimedju tal-Konvenzjoni li jaħseb għalih l-artikolu 45 jikkonċerna l-obbligi
tal-manteniment mill-familj biss u mhux l-obbligi ta’ min jirċievi
l-manteniment.
Il-kriterju stabbilit
bil-Konvenzjoni ta’ l-Aja jirreferi għal-liġi tal-post fejn jgħix min
jirċievi l-manteniment. Jekk din il-liġi ma taħsibx għall-ħlasijiet
tal-manteniment, ttħaddem il-leġiżlazzjoni nazzjonali komuni għaż-żewġ
partijiet. Jekk, imbagħad, min jagħmel it-talba xorta ma jirnexxilux jikseb
il-manteniment permezz ta’ din il-leġislazzjoni, titħaddem il-liġi ta’
l-Istat fejn tkun ġiet ippreżentata t-talba.
L-obbligi ta’ għajnuna wara
separazzjoni, divorzju jew annullament huma rregolati bil-liġi ta’ l-Istat fejn
ikunu ngħataw jew ġew rikonoxxuti s-separazzjoni, id-divorzju jew
l-annullament.
4. Fejn ma japplikax id-dritt Taljan, xi dritt japplikaw il-qrati ta’ l-Italja? X’jiġri jekk kemm il-parti li titlob il-manteniment kif ukoll id-debitur jinsabu fit-territorju ta’ l-Italja?
Jekk il-partijiet ikunu
jgħixu t-tnejn l-Italja, jiġi applikat id-dritt Taljan, skond il-kriterju
ġenerali tar-residenza stabbilit fil-Konvenzjoni ta’ l-Aja tat-2 ta’ Ottubru 1973.
5. It-talba għall-manteniment trid issir lil organizzazzjoni speċifika, dipartiment tal-gvern (ċentrali jew lokali) jew qorti?
Fl-Italja, il-persuni li
jkunu jixtiequ jippreżentaw talba ta’ manteniment jistgħu jagħmlu dan quddiem
l-awtoritajiet ġudizzjarji biss.
6. Tista’ tagħmel talba f’isem xi ħadd jiġi minnek, qarib jew tfal taħt l-età?
Fl-Italja, l-awtoritajiet
ġudizzjarji biss għandhom is-setgħa li jimponu ħlasjiet ta’ manteniment.
Ir-rappreżentanti jistgħu
wkoll jagħmlu talba lill-awtoritajiet ġudizzjarji bil-prokura.
7. Jekk min jagħmel it-talba ikollu l-ħsiebli jiftaħ kawża, kif ikun jaf liema qorti għandha ġurisdizzjoni?
Min jagħmel it-talba irid
jara r-regoli tal-ġurisdizzjoni għal tipi differenti ta’ każijiet u f’oqsma differenti.
Il-justices of the peace għandhpm ġurisdizzjoni
f’talbiet taħt l-EUR 2 582.28. Il-qrati għandhom ġurisdizzjoni
f’talbiet f’talbiet ta’ manteniment li jaqbżu dan l-ammont.
Fil-każijiet ta’ separazzjoni jew ta’ divorzju, il-ftehim
jiġi deċiż mill-imħallef li jkun qed jittratta s-separazzjoni jew id-divorju;
madanakollu, kwalunkwa tibdil fil-ftehim issuġġerit minn kwalunkwa parti huwa
suġġett għar-regoli tradizzjonali tal-ġurisdizzjoni għat-tipi differenti ta’
każijiet u f’oqsama differenti.
8. Min jagħmel it-talba jrid jinqeda b’persuna intermedjarja bies jiftaħ kawża (eż. avukat, speċifika, dipartiment tal-gvern (ċentrali jew lokali) eċċ.)? Jekk le, liema proċeduri għandu jsegwi?
Fil-każijiet għat-talba
tal-manteniment li jinstemgħu minn justice
of the peace, il-partijiet jistgħu jidhru fil-qorti personalment u jgħidu
x’inhu l-każ tagħhom bil-fomm, sakemm il-vlur tat-talba ma jaqbiżx il-EUR 516.46;
il-justice of the peace jista’
wkoll jawtorizza dehrit personali għal talbiet ta’ ammonti ikbar.
F’każijiet oħra, il-partijiet iridu jidhru fil-qorti
bir-rappreżentazzjoni legali, għajr fejn il-liġi tgħid mod ieħor (eż. parti li
hija wkoll avukat prattikant tista’ tidher bla rappreżentazzjoni).
9. Min jagħmel it-talba jidħol f’xi spejjeż biex jiftaħ il-kawża? Jekk iva, kemm għandi nistnna li jitilgħu? Jekk il-mezzi finanzjarji ta’ min jagħmel it-talba ma jkunux jippermettu, jista’ dan iġib għajnuna legali biex ikopri l-ispejjeż tal-proċedura?
Mill-1 ta’ Marzu 2002, fl-Italja daħal fis-seħħ “dritt standard biex każ jitqiegħed fuq il-lista tal-kawżi”, li ħa post id-drittijiet kollha preċedenti għall-każijiet ċivili, kriminali u amministrattivi (ara t-Test Wieħed approvat bid-Digriet Presidenzjali Nru 115 ta’ l-2002). Din hija sistema ta’ ħlas b’rata fissa, fejn l-ammonti pagabbli ivarjaw skond l-ammont tat-talba jew, f’xi każijiet, huma fissi. L-Att Nru 311 ta’ l-2004 dwar il-Finanzi, dan l-aħħar emenda wħud mil-limiti u d-drittijiet marbuta magħhom.Mill-1 ta’ Jannar 2005, trid isisir kontribuzzjoni ta’ EUR 30.00 għal talbiet sa EUR 1 100.00. Din il-kontribuzzjoni tibqa’ tielgħa gradwalment u tilħaq l-EUR 1 110.00 għal talbiet ta’ aktar minn EUR 520 000.00. Jitħallas dritt b’rata fissa għal każijiet li jinvolvu assi mobbli u immobbli (EUR 200.00 għal assi immobbli u EUR 100.00 għall-bqija tal-każijiet). Il-ħlas huwa ffaċilitat pemezz ta’ forom jew strixxi speċjali tal-kontijiet kurrenti postali (ikkonsulta l-Agenzia Entrate ).
Il-proċeduri ta’ kontestazzjoni u dawk kawtelatorji, inklużi l-proċeduri għall-infurzar, li jinvolvu l-għoti ta’ manteniment għat-tfal huma eżentati mid-dritt b’rata fissa. Anki l-kawżi li jinvolvu kwistjonijiet familjari u separazzjonijet legali huma eżentati.Il-parti li tirbaħ nil-kawża hija intitolata għal riżarċiment ta’ l-ispejjeż li jagħmel l-avukat tagħhom u ta’ kwalunkwa somom li jitħallsu għal attivitajiet ta’ stħarriġ (eż. parir tekniku meħtieġ); l-imħallef jirrilxxa l-infiq permezz ta’ skala ta’ tariffi bl-ogħla limiti u dawk l-iktar baxxi. Dawk il-persuni li jkollhom dħul annwali taxxabbli ta’ inqas minn EUR 9 269.22 jistgħu jkunu intitolati għal rappreżentazzjoni legali bla ħlas. Jitqies ukoll id-dħul li jkollhom żewġ/mart dawn il-persuni u membri oħra tal-familja, jekk ikunu jgħixu flimkien. Il-Kunsill ta’ l-assoċjazzjonijiet ta’ l-avukati professjonisti waqqaf servizz ta’ tagħrif u parir għar-rappreżentazzjoni legali bla ħlas (ara l-formola ta’ rappreżentazzjoni legali bla ħlas).
10. X’tip ta’ manteniment nistenna li tagħtini l-qorti? Jekk tingħatali għajnuna, kif tiġi kkalkulata? Tista’ d-deċiżjoni tal-qorti tiġi riveduta fid-dawl tal-bidliet fl-għoli tal-ħajja jew taċ-ċirkustanzi tal-familja?
Id-dispożizzjoni legali li
tiddetermina t-tip ta’ manteniment li għandu jingħata u li tordna l-ħlas hija
sentenza tal-qorti li tikkostitwixxi ordni ta’ infurzar.
L-imħallef jordna
lill-parti responsabbli tipprovdi kulma jista’ jkun meħtieġ biex jiġi żgurat
li l-benefiċjarji jissodisfaw l-ħtiġijiet vitali tagħhom, jiġifieri
l-ispejjeż ta’ l-ikel, l-akkommodazzjoni u l-ilbies u l-ispejjeż għal oġġetti
u servizzi meħtieġa biex jgħix b’mod dinjituż. L-imħallef irid iqis il-qagħda finanzjarja tal-parti meta
jiddeċiedi dwar ix-xorta ta’ manteniment li għandu jingħata.
Fil-każ tal-manteniment li għandu
jingħata lill-parti l-oħra f’separazzjoni jew divorzju, l-imħallef irid iqis
ukoll il-livell ta’ l-għajxien li kienu jgawdu matul iż-żwieġ. Meta
jiddetermina l-manteniment li għandu jingħata lill-minorenni u lit-tfal li
għalkemm ma jkunux iktar għadhom minorenni imma ma jkunx indipendenti
finanzjarjament, l-imħallef irid iqis il-ħtiġijiet tagħhom fir-rigward ta’
l-edukazzjoni u t-taħriġ.
L-arranġamenti
għall-manteniment u l-ħlas jistgħu jinbidlu, fuq talba jew tal-parti
responsabbli jew tal-benefiċjarju. 11. Kif u lil min jitħallas il-manteniment?
Il-manteniment jitħallas
lill-benefiċjarju.
Il-manteniment
għall-minorenni jitħallas lill-ġenitur li jkollu l-kustodja tal-minorenni;
għal tfal li għalekmm ma jkunux aktar għadhom minorenni, ma jkunux
indipendenti finanzjarjament, dak il-ġenitur li jkollu l-kustodja tagħhom u
jissokta jipprovdilhom huwa intitolat bil-liġi (pari passu mal-forom
differenti tad-drittijiet tat-tfal bil-liġi) li jirċievi il-ħlasijiet
tal-manteniment tagħhom.
L-imħallef jistabbilixxi
l-ammonti ta’ ħlas u l-arrangamenti għal dan; f’każijiet ta’ separazzjoni
legali, l-imħallef jista’ jordna lil partijiet terzi biex joħorġu parijiet
mill-ħlasijiet direttament lill-benefiċjarji, filwaqt li jordna lill-parti
responsabbli tagħmel ħlasijiet regolari.
12. Jekk id-debitur ma jħallasx minn jeddu, x’azzjoni tista’ tittieħed biex jiġi mġiegħel iħallas?
Il-benefiċjarji għandhom
il-metodi kollha tas-soltu għad-dispożizzjoni tagħhom biex jiżguraw li
d-debituri jonoraw l-obbligi finanzjarji tagħhom. Huma jistgħu jiksbu miżuri
kawtelatorji biex iħarsu l-kreditu tagħhom u jinfurzaw il-ħlas billi jaqbdu
oġġetti u flus dovuti minn partijiet terzi.
In-nuqqas ta’ ħlas
tal-manteniment jista’ jikkostitwixxi inosservazzjoni tar-responsabbiltajiet
ta’ għajnuna mill-familja (L-artikolu 570 tal-Kodiċi Kriminali); ilment
minn persuna li tbati nuqqas jikkostitwixxi reat punibbli, bi prosekuzzjoni
awtomatika jekk il-benefiċjarju tal-manteniment ikun minorenni. Fl-Italja,
il-passi legali ħadmu bħala prevenzjoni sabiex persuni miżżewġa li ma jkollhomx il-kustodja ta’
wliedhom ma jonqsux mir-responsabbiltajiet tagħhom.
13. Hemm xi organizzazzjoni jew dipartiment tal-gvern (ċentrali jew lokali) li jista’ jgħini nirkupra l-manteniment?
Id-dipartimenti tal-gvern
m’għandhomx jieħdu sehem f’kawżi legali f’isem il-benefiċjarju jew jagħmlu xi
pressjoni oħra fuq il-parti responsabbli.
Leġiżlazzjoni riċenti (Att
Nru 6 ta’ l-2004) introduċiet il-kunċett ta’ amministratur ta’
l-għajnuna li jista’ jinħatar mill-imħallef (bla ħtieġa
ta’ difiża legali), li tindika x’jistgħu jagħmlu f’isem kwalunkwa persuna
interessata li tkun inkapaċi, sa ċertu punt jew għal kollox, li tipprovdi għall-ħajja ta’ kuljum (eż. nies li jkollhom xi diżabilità, nies anzjani,
nies alkoħoliċi, nies li jużaw id-drogi, nies fil-ħabs). Dan
l-amministratur jista’ wkoll jintalab jagħmel talba għall-mantement
fil-qorti.
14. Jistgħu dawn jieħdu post id-debitur u jħallsu l-manteniment jew parti mill-manteniment huma stess minfloku? X’jiġri jekk min jagħmel it-talba jinsab fl-Italja u l-persuna li għandha tipprovdi l-manteniment tgħix f’pajjiż ieħor?
Fl-Italja, l-appoġġ
għall-persuni fil-bżonn huwa provdut ukoll minn gruppi soċjali privati li
għandhom il-kompitu li jħarsu lil dawk emarġinati mis-soċjeta jew lil nies li
jgħixu fil-faqar. Dawn l-attivitajiet huma volontarji u jistgħu jitwettqu
b’modi differenti skond il-ħtiġijiet speċifiċi u l-kapaċità.
Il-Kostituzzjoni teħtieġ li
l-Istat u l-awtoritajiet pubbliċi jipprovdu assistenza soċjali lil persuni bi
ħtiġijiet finanzjarji, li mhumiex kapaċi jaħdmu jew li m’għandhomx qraba li jipprovdulhom il-manteniment. Is-servizz nazzjonali
tas-saħħa għandu mbagħad jindaħal biex iħares is-saħħa tal-fqar billi
jipprovdi kura u kenn. L-awtoritajiet reġjonali għandhom jagħmlu l-istess billi jipprovdu
kantinijiet pubbliċi u akkomodazzjoni u kura u istitutuzzjonijiet li joffru
kenn lill-anzjani u d-dgħajfa.
Dawn l-attivitajiet jieħdu
post ir-responsabbiltajiet ta’ għajnuna mill-familja, ħlief fi kwalunkwa każ fejn persuna tkun intitolata titlob għajnuna
mingħand qraba li huma responsabbli bil-liġi li jonoraw l-obbligi tagħhom.
Dawn it-talbiet huma rregolati bil-liġi dwar l-istituzzjonijiet ta’ kreditu
(l-artikolu 9 tal-Konvenzjoni ta’ l-Aja tat-2 ta’
Ottubru 1973).
Jekk min qed jagħmel
it-talba jinsab fl-Italja u l-persuna li għandha tipprovdi l-manteniment
tinsab f’pajjiż ieħor, jiġu applikati l-kriterji satabbiliti bil-liġi ta’
l-istat ta’ min jagħmel it-talba biex jiġu definiti l-limiti u l-ambitu
tar-responsabbiltajiet tal-manteniment u l-metodi u t-termini tal-ħlas, skond
il-Konvenzjoni ta’ l-Aja ta’ l-1973, li ssegwi l-kriterju ġenerali tal-liġi
ta’ l-istat fejn jgħix il-benefiċjarju.
15. Jista’ min jagħmel it-talba jitlob assistenza mingħand organizzazzjoni jew dipartiment tal-gvern (ċentrali jew lokali)?
L-organizzazzjonijiet
dejjen jistgħu jipprovdu assistenza taħt il-forma u l-kondizzjonijiet stabbiliti
minnhom. Id-dipartimenti tal-gvern iridu jipprovdu assistenza bil-modi u sal
punt deskritt fit-tweġiba preċedenti. Fuq
16. Jekk iva, kif jistgħu jiġu kkuntattjati dawn l-organizzjoni jew dipartiment tal-gvern (ċentrali jew lokali)?
Hemm ħafna karitajiet
fl-Italja li l-ħaddiema tagħhom huma volontarji.
Id-dipartimenti tal-gvern li
jridu jipprovdu assistenza huma: l-awtoritajiet reġjonali, prefettorjali,
provinċjali u muniċipali u l-Uffiċji tas-Servizz Nazzjonali tas-Saħħa.
Dawn l-entitajiet kollha
għandhom uffiċċji responsabbli speċifikament biex jeżaminaw it-talbiet
tal-partijiet interessati u to jieħu l-iktar azzjoni xierqa hekk kif jiġi
evalwat il-każ involut (għal aktar tagħrif, ikkonsult s-siti elettroniċi
xierqa). 17. X’tip ta’ assistenza jista’ jirċievi mingħand dawn l-organizzazzjoni jew dipartiment tal-gvern (ċentrali jew lokali) min jagħmel it-talba? X’jiġri jekk min jagħmel it-talba jinsab fl-Italja u l-persuna li għandha tipprovdi l-manteniment tinsab f’pajjiż ieħor?
L-istituzzjonijiet privati għandhom is-setgħa li jagħżlu t-tip u l-ambitu ta’ l-għajnuna li għandha tiġi provduta skond id-dispożizzjonijiet ta’ l-istatuti tagħhom u skond il-kapaċità finanzjarja tagħhom. L-azzjonijiet imwettqa mill-istituzzjonijiet tal-gvern huma stabbiliti bil-liġi. Jekk min għamel it-talba jinsab f’pajjiż differenti minn fejn tgħix il-parti responsabbli, l-ammont tal-manteniment u l-metodi u t-termini tal-ħlas huma ddeterminati:qabelxejn skond il-liġi tal-pajjiż tar-residenza solita;skond il-liġi komuni għaż-żewġ partijiet, jekk l-ewwel għażla mhijiex possibbli;skond il-liġi ta’ l-awtorità li ssir referenza għaliha, jekk iż-żewġ għażliet ta’ hawn fuq mhumiex possibbli.Għal koppji separati jew iddivorzjati, għandha tapplika liema liġi kienet tirregola s-separazzjoni jew id-divorzju.
Dan ta’ hawn fuq huwa rregolat bl-Artikli 1, 4, 5, 6 u 8 tal-Konvenzjoni ta’ l-Ajatat-2 ta’ Ottubru 1973 dwar l-obbligi tal-manteniment, irratifikata mill-Italja fl-1980.
18. Jista’ min jagħmel it-talba jindirizza t-talba direttament lil organizzazzjoni jew dipartiment tal-gvern (ċentrali jew lokali) fl-Italja?
privati jistgħu jwettqu attivitajiet ta’ għajnuna b’liema modi jidhrilhom
xieraq. Ġeneralment, m’hemm l-ebda proċeduri fissi li jridu jiġu segwiti.
Kemm l-organizzazzjonijiet
pubbliċi kif ukoll dawk privati li jwettqu attivitajiet ta’ għajnuna għamdu jkollhom uffiċċju responsabbli biex jirċievi t-talbiet ta’
għajnuna, u jilqa’ dawk it-talbiet li jissodisfaw il-kriterji tagħhom u
jidħlu fl-ambitu istituzzjonali tagħhom, li ġeneralment ikun stipulat
fil-liġijiet u r-regolamenti li jirregolawhom.
19. Jekk iva, kif jistgħu jiġu kkuntattjati dawn l-organizzjoni jew dipartiment tal-gvern (ċentrali jew lokali)?
L-indirizzi tad-dipartimenti tal-Gvern jinsabu fuq is-siti elettroniċi muniċipali, provinċjali u reġjonali. Hemm ukoll tagħrif fuq is-sit elettroniku tal-Ministeru ta’ l-Intern .M’hemm l-ebda formalitajiet speċifiċi fir-rigward tal-kuntatti. Min jagħmel it-talba jrid biss jagħmel dan personalment jew permezz ta’ rappreżentant jekk ma jkunx jista’ jagħmel dan.
20. X’tip ta’ assistenza jista’ jirċievi mingħand dawn l-organizzjoni jew dipartiment tal-gvern (ċentrali jew lokali) min jagħmel it-talba?
Kemm l-istituzzjonijiet privati
kif ukoll dawk pubbliċi jaġixxu skond u fil-limiti ta’ l-ambitu tagħhom.
Sabiex jikseb l-għajnuna, min
jagħmel it-talba għandu jfittex tagħrif dwar is-servizzi li jeżistu fl-istituzzjonijiet
ta’ għajnuna varji. L-għajnuna tista’ tinkiseb taħt forma ta’ sussidju, kenn,
kura neċessarja tas-saħħa, għajnuna fid-dar jew forom oħra ta’ assistenza li
jaħsbu għalihom speċifikament ir-regolamenti u l-liġijiet li jirregolaw l-istituzzjonijiet
pubbliċi u privati f’dan il-qasam.
« Talbiet ta’manteniment - Informazzjoni Ġenerali | Italja - Informazzjoni Ġenerali »